google/wiki40b huggingface dataset:
Cornelius Vanderbilt

Bakgrunn

Cornelius Vanderbilt kom til verden som det fjerde barn og andre sønn til Cornelius og Phebe Vanderbilt (neé Hand). Navnet Vanderbilt stammer fra en forfader til Cornelius som emigrerte til Nord-Amertika i 1650 og kom fra en liten landsby ved navn De Bilt utenfor Utrecht i Nederlandene. Denne brgynte å omtale seg van der Bilt dom betyr fra De Bilt. Med årene begynte man i familien å samskrive dette til Vanderbilt.
Vanderbilt sluttet på skolen som 11-åring. I en alder av 16 år kjøpte han seg en eiilbpt, med tilskudd fra foreldrene. Men den begynte han å ferje folk over fra øya Staten Island til New York. Snart hadde han bygd opp en liten flåte med båter for dette formål. Under krigen av 1812 forsynte han enkelte United States Army-fort nær New Yorks havn med matvarer. 
Som tyveåring giftet han seg med sin kusine Sophia Johnson. Paret flyttet inn til New York.

Karriere

Cornelius Vanderbilt begynte som styrmann på en av Thomas Gibbons dampbåter, i en tid da Robert Fulton hadde fått tildelt monopol på all dampbåttrafikk i 30 år av staten New York. Gibbon og Vanderbilt utfordret monopolet og startet i 1817 dampbåttrafikk med lavere priser enn monopolratene. Tilbudet ble meget populært og i 1824 slo høyesterett fast at det skulle være fri konkurranse på området. Fulton klarte ikke omstillingen til den nye konkurransesituasjonen, og gikk konkurs. Gibbons og Vanderbilt fortsatte med store overskudd, og Vanderbilt startet etter hvert sitt eget firma.
Vanderbilt etablerte i 1830-årene dampbåtruter over hele det nordøstre USA med stor suksess, gjennom lavere priser og rask fremkomst. Dette gjorde at han kunne utvide stadig mer. Han presset prisene nedover og tjente store penger. Utover på 1800-tallet startet også dampskipstrafikken mellom USA og Europa, og Vanderbilt etablerte seg med rimeligere billetter og raskere overfart enn konkurrentene. Skipet «Vanderbilt» satte fartsrekord fra New York City til Liverpool, et skip det hadde kostet 600 000 USD å bygge. Dette var da det største dampskipet som var bygget i verden. Vanderbilt var også den første til å bygge skip i jern istedenfor tre.
I 1860-årene fikk han øynene opp for jernbaneindustrien og innså at det var her det største vekstpotensialet var. I stedet for å starte opp sitt eget jernbaneselskap kjøpte han opp eksisterende. I tur og orden skaffet han seg kontroll over mindre jernbaneselskaper og fusjonerte alle jernbanene sine i New York Central & Hudson River Railroad (NYC&HR). Han forsøkte å kjøpe opp Erie Railroad i 1867, men ble stoppet av de andre eierne Jay Gould, Jim Fisk og Daniel Drew. Han fortsatte å kjøpe opp jernbaneselskaper inntil han hadde en sammenhengende linje fra New York til Chicago. På dette tidspunktet var hans jernbaneimperium USAs mest omfattende.
Ved sin bortgang hadde Cornelius Vanderbilt bygget opp en formue på 100 millioner USD, og var USAs rikeste mann.
Pocket Cube

Pocket Cube (også kjent som Mini Cube eller Ice Cube) er 2×2×2-versjonen av Rubiks kube. Den består av 8 hjørnebiter.

Rekorder

Maciej Czapiewski (Polen) holder den nåværende verdensrekorden i å løse 2x2 med en tid på 0,49 sekunder, satt på Grudziądz Open 2016.
Martin Vædele Egdal har rekorden i beste gjennomsnittlige på 5 forsøk under samme hendelse, med en tid på 1.21 sekunder inkludert de individuelle tidene på (1.06), 1.09, (1.64), 1.47 og 1.07 (Den raskeste og tregeste tiden teller ikke).
Sarangani (Davao del Sur)

Sarangani er en kommune i provinsen Davao Occidental på Filippinene. Under folketellingen i 2000 kom man til et befolkningstall på 18 391  i 3 546 husstander.
Meibomske kjertler

Meibomske kjertler (engelsk: meibomian gland/Glandulae tarsales) er fettkjertler som ligger i øyelokket.

Meibomske kjertler

Dette er fettkjertler som ligger i øyelokket, og som har sitt utspring på kanten av øyelokket. Disse finnes både i de øvre og de nedre. Det øvre øyelokket har for øvrig flere kjertler og utganger enn det nedre. Disse kjerlene produserer viktig olje, lipider, som hjelper med å skape den riktige kvaliteten på tårefilmen. Denne oljen/lipiden består av mange komponenter, blant annet: kolesterol, phosforlipider, voks, triglyserider og hydrokarboner.Engelsk artikkel
I et friskt øye så kommer oljen ut idet øyelokkene klemmer mot hverandre, når man blinker. Trykket som oppstår er nok til å frigi olje, som blir dratt opp i øyefilmen når øyet åpnes.
Oljen hemmer fordampningen av tårevæske. Og den smører øyet slik at friksjon mellom øyelokkene og øyets overflate blir redusert.

Blokkerte kjerteler og årsak

Noen ganger hender det seg at disse kjertlene blir blokkerte i ulik grad, da blir oljen hemmet fra å komme ut. Dette kan da føre til tørre øyne. Man kan også utvikle blefaritt, en øyelokksbetennelse. Kjertlene kan da ha blitt tette pga. irritanter, allergi, utbrudd av stafylokokk infeksjon eller annet. Midd kan også være en årsak, Demodex er en type midd som kan leve i folikklene (hårsekkene). (Hunder kan også få blefaritt, se Øyelidelser hos hund)

Meibomsk Kjertel Dysfunksjon

Meibomsk Kjertel Dysfunksjon (Eng. Meibomian Gland Dysorder (MGD) er som navnet tilsier, dysfunksjon i denne kjertelen i øyet. Denne tilstanden er kronisk og kan føre til tørre øyne. Dysfunksjon viser seg ved at sekresjon av oljen som skal smøre øyet er hemmet av ulik grad, eller er blokkert. Oljen virker ved at den reduserer fordampning av tårevæsken og reduserer friksjon. En øyenlege kan ta en test ved å klemme på kjertlene for å sjekke hvor mye olje som kommer ut.
Ved fremskreden dysfunksjon, kan man se at de små sirkelformede nedsunkede punktene på øyekanten har begynt å forsvinne. Ref Figure 15 Dette er et viktig klinisk tegn på MGD
MGD kan være både symptomatisk og asyptomatisk. 86 % av dem som lider av tørre øyne, lider av Meibomsk kjertel dysfunksjon.
Yasushi Fukunaga

Karriere

Yasushi Fukunaga startet sin profesjonelle karriere i Urawa Reds i 1995. Han har også spilt for Vegalta Sendai.
The Trawlerman's Song EP

The Trawlerman's Song EP er en EP som inneholder seks av låtene fra Mark Knopflers live studioalbum One Take Radio Sessions, alle hentet fra albumet Shangri-La. Både EP-en og albumet ble innspilt i et opptak ved Shangri-la Studios i Malibu. EP-en kom ut 23. mai i 2005.
Metoxetamin

Lovlig status

Metoxetamin/Metoksetamin (MXE) står oppført på narkotikalisten.
Riga festning

Riga festning (Latvisk: Riga pils) er en festning ved elva Daugava i utkanten av gamlebyen i Riga, hovedstaden i Latvia. Festningen ble etablert i 1330, og den ble gjenoppbygd i 1497 og 1515. Forsvarsverkene ble kontinuerlig utbygd fra 1600-tallet fram til slutten av 1800-tallet. I 1938 ble festningen tatt i bruk som regjeringsbygning. I dag er den offisiell bolig for presidenten i Latvia og rommer lokaler for flere av museene i Riga.
Riga festning har gjennom århundrene stadig vært residens for den øverste myndighet i Riga og Latvia, enten disse var tyskere, litauere, svensker eller russere.
Riga festning ble bygd etter en avtale mellom Riga og Sverdbroderordenen, og var bolig for ordenens øverstkommanderende inntil denne flyttet til Cēsis festning. Etter unionen i Vilnius i 1561 kom festningen under Litauen, og i 1569 Polen-Litauen. Fra 1621 kom Latvia under svensk styre, og den svenske administrasjonen i Riga holdt da til i festningen. Tidlig på 1800-tallet ble Latvia underlagt Russland, og da flyttet russiske guvernører inn.
I 1922 ble Riga festning residens for presidenten i Latvia, men under 2.verdenskrig flyttet okkupasjonsmaktene inn. Etter uavhengigheten har igjen festningen blitt residens og kontorer for landets president. Presidenten holder til i den nordre del av festningen.
Den søndre del av festningen har siden 1920 vært lokaler for Latvia nasjonale historiske museum, et museum som bl.a. dekker Latvias folkekultur. Også Museet for utenlandsk kunst holder til i Riga festning.
Riga festning var opprinnelig en bygning på tre etasjer omkring en firkantet gårdsplass, og hadde fire rektangulære tårn i hjørnene. Etter ødeleggelsene i 1484 ble det gjenoppbygd med to runde tårn, for å følge siste nyvinninger i militær teknologi.
Smakebiter

Smakebiter er en EP med Østgård, utgitt i 2011.
Molde Volleyballklubb

Lag

Klubben hadde sesongen 2017/18 ett herrelag i 1. divisjon og ett damelag i 2. divisjon. Sesongen 2018/19 var det kun ett herrelag i 2. divisjon. Klubben har også flere juniorlag som har kvalifisert seg til NM. Flere unge spillere har de siste årene hevdet seg i NM i sandvolleyball.
Snøball

En snøball er en ball av snø, vanligvis laga ved å presse sammen kram snø med hendene til en om lag knyttnevestor ball. Man kan bruke snøballer til å lage snømann, snølykt og lignende, og til å holde snøballkrig.
En snøball kan også være en større ball av snø som har blitt laga ved å rulle en liten snøball bortover et snødekt strekke. Den lille snøballen vokser ved at den klabber på seg mer snø etter hvert som den blir rulla bortover. Begrepet «snøballeffekt» kommer fra dette.
Hvor hard snøballen blir, avhenger av tilstanden til snøen den er laga av og hvor hardt snøen er pakka sammen.

Snøballen i historia

Snøballkrig er kjent som en lek fra middelalderen. Ambrogio Lorenzetti (ca. 1290–1348) lot sin malte personifisering av vinteren holde en snøball.
5. mars 1770 leda snøballpepringa mot okkuperende britiske soldater og følgende hendelser til Bostonmassakren, som igjen ble en av gnistene som satte i gang den amerikanske revolusjonen.
Gahaniini

Utseende

Middelsstore, blanke, tilsynelatende hårløse trebukker. Antennene er litt kortere enn kroppen. Pronotum er mer eller mindre rødlig, omtrent så langt som bredt, med en kraftig, trekantet tann midt på hver side. Dekkvingene er parallellsidige, enten svarte eller brunrøde.

Utbredelse

Slekten Gahania er utbredt i det østlige og sørlige Afrika.
Najat Vallaud-Belkacem

Bakgrunn

Vallaud-Belkacem ble født i Marokko og kom til Amiens i Frankrike, der hennes far var bygningsarbeider, da hun var fire år. Hun ble fransk statsborger som attenåring, men har også beholdt sitt marokkanske statsborgerskap. 
Hun studerte ved Institut d'études politiques de Paris og jobbet deretter som jurist.

Politisk karriere

I 2002 ble hun med i sosialistpartiet. Hun ble tilknyttet borgermesteren i Lyon i 2003 og var innvalgt i regionrådet i Rhones-Alpes 2004-2008. I 2005 ble hun rådgiver for sosialistpartiet og hun fungerte som talsperson for Ségolène Royal under presidentvalget i 2007 og da Royal var kandidat i sosialistenes primærvalg i 2011. Senere ble hun talsperson for François Hollande i den avgjørende runden i presidentvalget.
Vallaud-Belkacem ble i mai 2012 utnevnt til kvinnerettighetsminister, en post hun hadde til mars 2014 da hun ble minister for kvinner, byer, ungdom og idrett. Den 26. august 2014 fikk hun nytt ansvarsområde og ble minister for utdanning og forskning.
Hun har vært opptatt av homofiles rettigheter og spørsmål knyttet til bioetikk. Som minister for kvinnerett ønsker hun å innføre en strengere lov mot seksuell trakassering og arbeide for bekjempelse av prostitusjon og menneskehandel i Frankrike og Europa.
Hun er gift med Boris Vallaud og paret har to barn sammen.
MathType

MathType er et interaktivt verktøy for å lage ligninger og redigere formler. MathType er utviklet av Design Science og er kompatibelt med de fleste tekstbehandlingsprogram som Word for Mac, Word for Windows samt Open Office Writer.
Paulo Roberto Falcão

Landslaget

Paulo Roberto Falcão spilte 28 landskamper for Brasils herrelandslag. Han ble tatt ut i Brasils tropp til VM i fotball 1982 og 1986.
Serixiophytoecia

Levevis

Larvene lever vanligvis i stammene på storvokste urter.

Utbredelse

Arten lever på Borneo.
Sør-California

Sør-California (engelsk: Southern California, konvensjonelt kjent som SoCal) er en geografisk og kulturell region som generelt består av Californias sørligste fylker (counties). Regionen er generelt beskrevet som åtte fylker, basert demografi og økonomisk tilknytning: Imperial, Los Angeles, Orange, Riverside, San Bernardino, San Diego, Santa Barbara, og Ventura. Den mer omfattende definisjonen som også omfatter fylkene Kern og San Luis Obispo er også benyttet og er basert på historiske, politiske inndelinger.
Definisjonene med 8 og 10 fylker benyttes ikke for Større sørlige Californias megaområde (megaregion), en av 11 storbyområder i USA. Denne megaregionen er mer omfattende, strekker seg østover inn Las Vegas, Nevada og sørover over den meksikanske grensen og inn i Tijuana.
Sær-California omfatter omfattende urbane områder som strekker langs kysten av Stillehavet fra byen Ventura gjennom området Stor-Los Angeles og regionen Inland Empire og ned til området Stor-San Diego. Sør-Californias befolkning består av sju byregioner (metropolitan areas), som er Los Angeles og Orange, Inland Empire, (fylkene Riverside og San Bernardino), byregionen San Diego, byregionen Oxnard–Thousand Oaks–Ventura, byregionen Santa Barbara, byregionen San Luis Obispo, og regionen El Centro (Imperial County). Området Los Angeles har over 12 millioner innbyggere, mens området Riverside-San Bernardino har over 4 millioner innbyggere, og området San Diego har over 3 millioner innbyggere. For Det kombinerte statistiske området (Combined Statistical Area, CSA) er de fem fylkene Los Angeles, Orange, Riverside, San Bernardino, og Ventura kombinert for å danne Stor-Los Angles med over 17,5 millioner innbyggere. Med over 22 millioner mennesker totalt utgjør Sør-California for grovt sett rundt 60 prosent av hele Californias befolkning (se statistikk under).
Coloradoørkenen og Coloradoelven er lokalisert i Sør-Californias østlige grense med Arizona, og Mojaveørkenen er lokalisert i nord ved Californias grense mot Nevada. Den sørlige grensen er en del av USAs grense mot Mexico.
Thor Cogen gasskraftverk

Thor Cogen gasskraftverk er et varmekraftverk under bygging i Seal Sands like utenfor Billingham i Durham, Storbritannia. Det skal få en installert produksjonskapasitet på 1.020 MW med fyring på naturgass, med kogenerasjon. Det skal leveres fjernvarme til et oljeraffineri like ved.
Anlegget blir utbygd omkring årene 2009–2012. Utbygger er selskapet PX Limited.
Tidssignalet fra Nauen

Tidssignalet fra Nauen var et fast innslag i NRKs radiosendinger i årene før andre verdenskrig. Det ble sendt to ganger i døgnet kl. 13.00 og kl. 19.00. Det ble alltid annonsert med «Vi får tidssignalet fra Nauen». NRK fikk signalet fra: Grossfunkstelle Nauen, verdens eldste radiostasjon i Brandenburg i Tyskland. Signalet varte i 30 sekunder, først 25 sekunder med korte impulser, deretter en lang tone på fem sekunder.

Nauen kringkaster

Nauen kringkaster ble opprettet i 1906 og har spilt en viktg rolle i Tyskland. Før første verdenskrig hadde Tyskland allerede i 1911 gjennom denne kontakt med sine kolonier bl.a Togoland (nå Togo) og Tysk Sydvest-afrika (nå Namibia). Britisk etterretning avlyttet stasjonen under begge verdenskriger. Stasjonen overlevde andre verdenskrig uten alvorlige skader, men ble stengt av sovjetiske okkupasjonstyrker etter 1945. Antennemastene på 200 m ble revet ned og all virksomhet opphørte.

Nauen i dag

En ny kortbølgesender med fire retningsantenner og fire 500 kilowatt sendere ble bygget mellom 1995 og 1997.
Donnie Brasco

Handling

FBI-agenten Joe Pistone (Johnny Depp) infiltrerer mafiaen under dekknavnet "Donnie Brasco" og blir etter hvert en betrodd medarbeider og venn av mafiamedlemmet Benjamin "Lefty" Ruggiero (Al Pacino) som er soldat i "Sonny Black" (Michael Madsen) sin gruppe. Dette gjør livet hans stadig mer komplisert og farlig.
På slutten av 1970-tallet har FBI-agenten Joseph D. Pistone i oppdrag med å infiltrere den New York City-baserte Bonanno-familien. Han kaller seg Donnie Brasco og stiller opp som ekspert på juveleriekspert fra Vero Beach, Florida. Han blir senere kjent med Benjamin "Lefty" Ruggiero, soldat i Bonanno-familien og Dominick "Sonny Black" Napolitano, som er capo og sjef over Leftys mannskap.
Trydemesteren

Trydemesteren var en anonym kunstner som har vært virksom i Skåne og muligvis på Gotland i perioden 1150-85. Kunstneren har navnet etter Tryde kirke.
Trydemesteren har muligvis rot i det sene domkirkebyggeri i Lund, hvor en italo-bysantinsk stil var dominerende. Hans hovedverk i Skåne er døpefonten i Tryde kirke. Skulpturfragmenter fra Trydes opprinnelige kirke, kunne tyde på at døpefontens mester også har stått for selve kirkebyggeriet. Fragmentene kan i dag ses på museer i Lund og Stockholm.
Trydemesteren tillegges også døpefontene i Löderup, Östra Hoby, Östra Nöbbelöv, Simris og Valleberga.
Det vites ikke om Trydemesteren er identisk med Magister Majestatis, som er kjent for sine gotlandske døpefonter med gjennomgående Majestas Domini motiv.
Kantarell

Kjennetegn

Kantarellen trives godt i eldre granskog og bjørkeskog. Fargen varierer fra gul til dyp ostegul, og hatten blir rødflekket ved skade. Soppen har nedgående ribber som løper langt ned på stilken. Ribbene har uregelmessige avslutninger på stilken. Hatten er nedtrykt i midten, og kan variere sterkt i form. Kjøttet er fast og noe blekere enn sopphatten, og har en fruktaktig lukt og en mild krydderaktig smak. Soppen er sjelden markspist.
Soppen har blekgule elliptiske sporer, rundt 8 x 4,5 µm store. Soppen opptrer gruppevis, gjerne over flere kvadratmeter.

Utbredelse

Kantarellen er vanlig i Norge nord til Nordland, men finnes også i Troms og Finnmark. Den kan opptre sparsomt noen steder og har sin hovedsesong fra juni til oktober. Soppen er skjør, og blir lett ødelagt dersom det kommer for lite regn. Den opptrer ofte i næringsfattig løv- og barskog, som gran- og bjørkeskog og den trives godt langs opptråkkede stier.
I flere land i Europa har kantarellen vært i stadig tilbakegang uten at man helt vet hvorfor. Muligens henger dette sammen med den stadig økende luftforurensning og bruken av tunge maskiner i sårbart skogsmiljø. I Polen er kantarellen nå oppført på rødlisten som «under oppsyn», i Østerrike er den oppført som «sjelden» og «potensielt truet», og i Tyskland og Nederland er den «sårbar», med risiko for å bli truet i fremtiden.

Forvekslingsmuligheter

Den eneste forvekslingsmuligheten man har i Norge er skivesoppen falsk kantarell (Hygrophoropsis aurantiaca). Falsk kantarell er ingen matsopp, men den er heller ikke giftig. I Middelhavsområdene finner man maquissopp (Omphalotus olearius), som kan ligne på kantarellen. Maquissoppen er giftig, og alvorlige forvekslingstilfeller har forekommet. Med noen års mellomrom er det også noen som forveksler den med spiss giftslørsopp.

Matlaging

Kantareller egner seg til matlaging.
Hammond Vol. 1

Hammond Vol. 1 er et musikkalbum av Knut Petter Knutsens Orchester gitt ut i 1970.
Værre enn ålveis

Værre enn ålveis er en musikkassett med Tom Mathisen og Erling Bonde, utgitt i 1984.
21. november

Navnedag

Mariann, Marianne

Utgivelser

Den 21. november ble Super Mario World utgitt for første gang i Japan. Det var da Marios venn Yoshi dukket opp i spillet.
Lisa Simpson

Alder

Figurer i The Simpsons er alltid litt mystiske, og Lisa er intet unntak. Vi vet at hun er åtte år gammel. Ifølge Bart er Lisa to år og 38 dager yngre enn ham, hvilket tilsier at hennes bursdag er 9. mai, siden Barts bursdag er 1. april. I et flashback Homer hadde i en episode, ble det vist at Lisa ble født under sommer-OL 1984. Siden ingen av  figurene i Simpsons blir eldre, kan man ikke sette et årstall på hennes fødsel; hun er «alltid» født for åtte år siden.

Utseende

I likhet med resten av familien er Lisa gul i huden. Hun har åtte takker i håret. I likhet med Bart går Lisa med de samme klærne hver dag: En rød kjole som er hakkete nederst, røde sko og et perlekjede. I kirken bruker hun en lilla kjole med matchende sko og hvite sokker (av og til en hatt). Hun har også på seg en blågrønn nattkjole noen ganger.

Religion

Lisa er kristen i begynnelsen, men i de senere episodene har hun konvertert til buddhismen.

Intelligens

Lisa er medlem av Mensa, noe som viser at hun er meget intelligent. De første tegnene på høy intelligens kom tidlig; hennes første bokstavklosser stavet star (norsk: stjerne), og hun fullførte et stort puslespill av Taj Mahal. En gang da det var streik på skolen hadde Lisa sitt eget «førstehjelpskrin». Det inneholdt masse faktastoff, prøver og opptak fra timene. Hennes beste karakter er offisielt A+++ (hun jukset på prøven og forandret karakteren til F senere) og den dårligste er antageligvis en B. Hun snakker flytende italiensk som hun lærte av Milhouse, litt fransk og noe tysk. Hun forstår kinesisk (men kan ikke lese det) og spansk. Lisa jobber hardt med skolearbeidet og ønsker å nå langt, samtidig som hun sliter med å ha rykte som nerd. På en ferietur med familien klarte hun endelig å få seg noen kule venner, som hun trodde hun mistet da Bart avslørte sannheten om at hun er en skolestreber og lesehest.

Musikalske evner

Lisa er et musikalsk geni. Hun synger fint med en kraftig stemme, spiller akustisk gitar, elektrisk bassgitar, piano og saksofon profesjonelt. Du kan høre henne spille saksofon i hver episode i startsketsjen der hun blir kastet ut av korpsøvelsen av musikklæreren fordi hun spilte solo istedenfor den stemmen hun skulle ha spilt.
Selv om hun ikke er best kjent for sine sportslige ferdigheter, spiller Lisa fotball og pee-wee-hockey. Hun har også vist at hun har dansetalent.
Livet på vent

Livet på vent er en norsk dokumentarserie for TV produsert av Nordisk Film & TV for TV 2. Serien består av åtte episoder og hadde premiere 26. januar 2011.
Serien følger helsepersonell og 15 pasienter ved Oslo universitetssykehus mens de venter på organer fra organdonorer.
Serien ble kåret til beste nye programserie under Gullruten 2011, og var også nominert i klassen beste dokumentar- eller faktaserie.
Maksim Litvinov

Bakgrunn, tidlig virke

Han ble født som Meir Henoch Mojszewicz Wallach-Finkelstein (ofte forkortet til Max Wallach) i en velstående jødisk bankierfamilie i Białystok som da tilhørte det russiske rike.
Litvinov sluttet seg i 1898 til Russlands sosialdemokratiske arbeiderparti og endret sitt navn til Maksim Litvinov, men var også kjent som Papasja og Maksimovitsj. På grunn av sin politiske aktivitet ble han fengslet, men klarte å rømme etter 18 måneder og var fra 1902 bosatt i Sveits. Året derpå vendte han tilbake til Russland. Ved sosialdemokratenes splittelse samme år sluttet han seg til bolsjevikene. 
Han måtte igjen flykte i 1906 og var i ti års tid bosatt i London.

Fra oktoberrevolusjonen

Etter oktoberrevolusjonen i 1917 ble han det bolsjevikiske Russlands representant i London, men ble arrestert av den britiske regjering som imidlertid løslot ham i bytte mot en britisk statsborger som var blitt fengslet i Moskva. 
Han ble i 1921 utnevnt til visefolkekommissar for utenrikssaker under Georgij Tsjitsjerin. I 1929 sluttet han en sikkerhetstraktat, den såkalte Litvinovprotokollen, med Romania, Polen og de baltiske statene.

Folkekommissar for utenrikssaker (utenriksminister)

I 1930 etterfulgte han den syke Tsjitsjerin som folkekommissar for utenrikssaker (utenriksminister). Som utenriksminister gikk Litvinov inn for en vestorientert utenrikspolitikk, klarte i 1933 å opprette diplomatiske forbindelser med USA, førte Sovjetunionen inn i Folkeforbundet og inngikk bistandspakter med Tsjekkoslovakia og Frankrike i 1935. 
I 1939 ble han avskjediget på grunn av sin jødiske byrd og antityske holdning da Stalin etterstrebet en overenskomst med Hitler (senere samme år fulgte Molotov-Ribbentrop-pakten). i årene 1941-1943 var han ambassadør i Washington og 1943-1946 atter en gang visefolkekommissar for utenrikssaker.
Han var farfar til fysikeren, forfatteren og dissidenten Pavel Litvinov.
Grigg Peak

Grigg Peak er et fjell på 2 130 meter over havet, 7 nautiske mil vest for nordenden i Lyttelton Range i Admiralty Mountains i Victoria Land i Antarktis. Det ble kartlagt av U.S. Geological Survey fra landmålinger og flyfoto tatt av U.S. Navy, 1960–63, og ble navnsatt av Advisory Committee on Antarctic Names etter Gordon C. Grigg, en biolog i US Antarctic Research Program ved McMurdo-basen, 1966–67.
Reborn

Reborn er et musikkalbum med Taboo, utgitt i 2010. Dette er bandets første utgivelse på over 40 år.
Riksdagsvalget i Tyskland 1898

Valget i Tyskland 1898 var det 10. føderale valg i Tyskland etter den tyske riksgrunnleggelse.